Cezaya ke mehkemaya cayîye de  rîyê Nimajê Îneyî yê Sivîlî ra dîyayîbî Mele Abdulkadîr Anarî ameye tesdîqkerdene.
Bi sebebo ke Wezîrîya Karanê Dîyanetî hutbeyanê Îneyî de propagandaya îqtîdarî  kena û bajaranê Kurdan de hutbeyî Kurdkî nênê wendene, meleyanê Kurdan dest bi Nimajê Îneyî yê Sivîlî kerdbi. Nê meleyan ra Abdulkadîr Anaro ke 64 serre yo mehkemaya cayîye 6 serrî û 3 mengî ceza dayebî ci, cezaya Anarî mehkemaya îstînafî de ameye tesdîqkerdene.  Avûkatê Anarî Haldî Mizrakî da zanayene  muwekîlê ey bi suce endamîya rêxistene yeno sucdarkerdene, ê nê qerarê bêhuqûqî qebûl nêkene û do muracatê Mehkemaya Berze bikerê.
